I kvalifikationen til Champions League møder AaB kroatiske Dinamo Zagreb.

Tirsdag aften blev det klart, at AaB i tredje kvalifikationsrunde til Champions League møder Dinamo Zagreb fra Kroatien. Kroaterne vandt samlet 4-0 over litauiske Zalgiris Vilnius i anden kvalifikationsrunde. Første kamp spilles 30. juli i Aalborg, mens returkampen i Zagreb spilles 6. august. I sidste sæson var AaB også i europæisk kvalifikation i Europa League. Her blev det efter et par svage kampe til samlet 0-3-nederlag til det georgiske hold FC Dila Gori.